La mateixa associació va col·laborar amb la plataforma Tanquem els CIE i va presentar querelles contra l'actuació policial durant l'1 d'octubre. El desembre de 2018 Irídia va ser una de les entitats que van impulsar la plataforma International Trial Watch per gestionar i facilitar la presència d'observadors nacionals i internacionals al judici del procés, amb l'objectiu de redactar informes en què es determini si s'han respectat la imparcialitat i la independència del tribunal i els drets humans de les persones acusades.